અચાનક લિફટ બંધ કરી દેવાતાં ફલેટના રહીશો હેરાન-પરેશાન થઇ રહ્યા છે. સાત માળ સુધીની સ્કીમ હોઈ સાતમા માળે રહેતા ફલેટના રહીશો હાલાકીમાં મુકાઇ ગયા છે. બિલ્ડર અને લિફટ કંપનીના માલિકો વચ્ચેના ઝઘડામાં ફલેટનાં રહીશો ભોગ બન્યા છે. લિફટ બંધ કરી દેવાતાં સોસાયટીનાં રહીશોએ ગઇ કાલે લિફટ કંપનીના માલિક વિરુદ્ધ સાબરમતી પોલીસ સ્ટેશનમાં અરજી આપી હતી. સાબરમતી પોલીસ સ્ટેશનના ઇન્ચાર્જ પીઆઇ એફ.એન. દામાએ જણાવ્યું હતું કે, લિફટ બંધ કરવાના બે દિવસ પહેલાં લિફટ કંપનીના માલિકે પોલીસ સ્ટેશનમાં અરજી આપી હતી જ્યારે ગઇકાલે ફલેટનાં રહીશોએ લિફટ બંધ કરી દેવાતાં લિફટ કંપનીના માલિક સામે અરજી આપી છે. મામલો થાળે પાડવાનો પ્રયાસ થઇ રહ્યો છે, પોલીસ જરૂરી તપાસ કરી રહી છે.